**บุคคลสำคัญด้านปราชญ์ชุมชนบ้านโนนแคน**

**ตำบลสร้างถ่อน้อย อำเภอหัวตะพาน จังหวัดอำนาจเจริญ**

1. ชื่อ **นายตี๋ สุขใจ** อายุ 67 ปี อาชีพทำนา ปัจจุบันดำรงตำแหน่ง ผรส. ประจำหมู่บ้านโนนแคน หมู่ 12 บิดาชื่อ นายนวล สุขใจ มารดาชื่อ นางหนูพา สุขใจ อยู่บ้านเลขที่ 54 หมู่ 12 ต.สร้างถ่อน้อย อ.หัวตะพาน จ. อำนาจเจริญ การศึกษาจบ มัธยมศึกษาปีที่ 3 จากการศึกษานอกโรงเรียนอำเภอหัวตะพาน

ผลงานคือ **การสานเปลไม้ไผ่** ซึ่งได้เรียนรู้มาจากผู้สูงอายุในหมู่บ้านและได้สืบทอดต่อมาจนถึงทุกวันนี้ และปัจจุบันสามารถทำขายสร้างรายได้ให้กับครอบครัวอีกทางหนึ่งด้วย และได้มีการสอนวิธีงานจักสานเครื่องใช้อื่น ๆ ที่ทำจากไม้ไผ่ให้กับบุตรหลานที่สนใจเข้ามาเรียนรู้เพื่อสืบทอดงานฝีมือจากไม้ไผ่ในหลากหลายรูปแบบ เพื่อให้ลูกหลานสามารถนำผลงานเหล่านี้ไปต่อยอดสร้างรายได้ให้กับครอบครัวต่อไปในอนาคตได้อีกด้วย

1. ชื่อ **นางซ่อนกลิ่น สุขใจ** อายุ 70 ปี อาชีพ ทำนา ปัจจุบันดำรงตำแหน่ง อสม. ประจำหมู่บ้านโนนแคน หมู่ 12 บิดาชื่อนายนวล สุขใจ มารดาชื่อนางหนูพา สุขใจ อยู่บ้านเลขที่ 28/1 หมู่ 12 ต.สร้างถ่อน้อย อ.หัวตะพาน จ. อำนาจเจริญ การศึกษาจบ ชั้นประถมศึกษาปีที่ 4 จากโรงเรียนบ้านโนนแคน

ผลงานคือ **การทำซวยดอกไม้** ซึ่งได้เรียนรู้มาจากผู้สูงอายุในหมู่บ้านและได้สืบทอดต่อมาจนถึงทุกวันนี้ และปัจจุบันเป็นผู้ชำนาญการด้านการทำซวยดอกไม้ และงานฝีมือจากใบตอง อาทิเช่น การทำกระทง การทำพานบายศรี และได้ถ่ายทอดให้กับบุตรหลานได้เรียนรู้วิธีการทำไว้เพื่อสืบทอดต่อไป

1. ชื่อ **นางนคร สุขใจ** อายุ 73 ปี อาชีพ ทำนา บิดาชื่อนายนวล สุขใจ มารดาชื่อนางหนูพา สุขใจ เกิดที่บ้านเลขที่ 38 หมู่ 7 ต.สร้างถ่อน้อย อ.หัวตะพาน จ. อำนาจเจริญ การศึกษาจบชั้นประถมศึกษาปีที่ 4 จากโรงเรียนบ้านโนนแคน

ผลงานคือ **การทอผ้าไหม** ซึ่งได้เรียนรู้มาจากผู้สูงอายุในหมู่บ้านและได้เรียนรู้เพิ่มเติมจากโครงการในพระราชดำริของสมเด็จพระบรมราชินีนาถในรัชกาลที่ 9 ที่ศูนย์ศิลปาชีพประจำตำบลสร้างถ่อน้อย และสืบทอดต่อมาจนถึงทุกวันนี้ ปัจจุบันยังคงสืบสานงานด้านการทอผ้าไหมของโครงการในพระราชดำริฯ เป็นผู้ชำนาญการด้านการเลี้ยงไหม การสาวไหม การทอผ้าไหม และได้ถ่ายทอดให้กับบุตรหลานได้เรียนรู้วิธีการทำไว้เพื่อสืบสานงานทอผ้าไหมสืบต่อไป

1. ชื่อ **นายสนั่น รากทอง** อายุ 77 ปี อาชีพทำนา บิดาชื่อ นายคำภา รากทอง มารดาชื่อ นางทองสุข รากทอง อยู่บ้านเลขที่ 146 หมู่ 12 ต.สร้างถ่อน้อย อ.หัวตะพาน จ. อำนาจเจริญ การศึกษาจบชั้นประถมศึกษาปีที่ 4 จากโรงเรียนบ้านโนนแคน ในอดีตเคยดำรงตำแหน่งผู้ใหญ่บ้านหมู่ 12 ช่วยพัฒนาหมู่บ้านให้เจริญรุ่งเรืองในหลาย ๆ ด้าน

ผลงานคือ **การทำเครื่องใช้จากกะลามะพร้าว** ซึ่งได้เรียนรู้มาจากผู้สูงอายุในหมู่บ้าน และสืบทอดต่อมาจนถึงทุกวันนี้ ปัจจุบันยังคงสืบสานงานด้านการทำเครื่องใช้จากกะลามะพร้าว และถ่ายทอดให้กับบุตรหลานคนรุ่นใหม่ได้เรียนรู้วิธีการทำไว้เพื่อสืบทอดและนำไปต่อยอดสร้างรายได้ต่อไปในอนาคต

1. ชื่อ **นายอำพร มูลเพ็ญ** อายุ 74 ปี อาชีพทำนา บิดาชื่อ นายบุญมา มูลเพ็ญ มารดาชื่อ นางเขียง มูลเพ็ญ อยู่บ้านเลขที่ 158 หมู่ 12 ต.สร้างถ่อน้อย อ.หัวตะพาน จ. อำนาจเจริญ การศึกษาจบ ชั้นประถมศึกษาปีที่ 4 จากโรงเรียนบ้านโนนแคน

ผลงานคือ **หนังตะลุงหมอลำ (หนังบักตื้อ)** ซึ่งได้เรียนรู้มาจากผู้เป็นบิดาสืบทอดต่อ ๆ กันมาตั้งแต่รุ่นปู่ย่าตายายจนถึงทุกวันนี้ ปัจจุบันยังคงสืบสานงานด้านการแสดงหนังตะลุงหมอลำ หรือหนังบักตื้อ ศิลปะผลมผสานระหว่างหนังตะลุงของภาคใต้กับหมอลำของภาคอีสาน นำมาถ่ายทอดให้กับบุตรหลานคนรุ่นใหม่ได้เรียนรู้วิถีชุมชนในอดีต และถ่ายทอดให้กับบุตรหลานได้สืบสานวัฒนธรรมดนตรีพื้นบ้านในยุคอีสานสมัยเก่าสืบต่อไปในอนาคต